**Roni Nuttunen** (s. 1990 Raisio) on suomalainen pöytäjääkiekkoilija, joka edustaa Spjalerance-nimistä seuraa. Hän on voittanut maailmanmestaruuden vuosina 2007 ja 2009. Nuttunen oli heinäkuussa 2019 Kansainvälisen pöytäjääkiekkoliiton maailmanrankingissa sijalla 7. Nuttunen on yksi kaikkien aikojen menestyneimmistä pöytäjääkiekkoilijoista.

Nuttusen tuloksellisesti uran parhaimmat vuodet olivat 2007–2012. Hän voitti tuona aikana kaksi maailmanmestaruutta ja johti maailmanrankingia ylivoimaisesti.

Pelaajaura
----------

### Varhaiset vaiheet

Nuttunen aloitti pelaamisen vuoden 2000 marraskuussa. Kaksi vuotta myöhemmin hän voitti alle 13-vuotiaiden suomenmestaruuden. Finaaleissa hän voitti Otso Kuokan 2–0. Vuotta aikaisemmin Nuttunen oli hävinnyt Kuokalle samaisen sarjan finaaleissa. Ensimmäisessä virallisessa rankingturnauksessaan vuonna 2002 Nuttunen sijoittui avoimen sarjan SM-kilpailuissa sijalle 50. Turnaukseen osallistui 73 pelaajaa.

Nuttunen voitti vuonna 2003 alle 18-vuotiaiden suomenmestaruuden voitettuaan finaaleissa Jani Kososen. Nuttunen puolusti samana vuonna alle 13-vuotiaiden suomenmestaruutensa. Myös U13-sarjassa Nuttusen pahin uhkaaja oli hopealle sijoittunut Kosonen. Samana vuonna Nuttunen voitti myös Naantalin ja Nurmon ranking-kilpailujen juniorisarjat. Molempien kilpailujen finaalissa kaatui Toni Pirhonen. Nuttunen jatkoi voittoputkeaan nappaamalla kullan myös Helsinki Openin juniorisarjasta. Nuttunen voitti 2004 koko Helsinki Openin kaataen finaaleissa Kristian Iso-Tryykärin ja uudestaan vuonna 2005, jolloin vastustaja oli jälleen Iso-Tryykäri. Nuttunen voitti seuraavana vuonna Riga Cupin, johon osallistui yli 130 pelaajaa.

### Nousu tähdeksi

Juniorivuosiensa aikana Nuttunen voitti 33 mitalia juniori- ja nappulasarjoista. Hän pelasi 2000-luvulla kolme kertaa junioreiden MM-kilpailuissa ja voitti kaksi maailmanmestaruutta. Vuonna 2005 Nuttunen voitti finaalissa venäläisen Ivan Zaharovin ja 2007 latvialaisen Edgars Caicsin. Nuttunen teki historiaa vuonna 2007 Moskovassa voittamalla ensimmäisenä suomalaisena avoimen sarjan maailmanmestaruuden. MM-finaaleissa Nuttuselle hävisi venäläinen Aleksei Zaharov.

Nuttunen voitti vuonna 2008 uransa kolmannen suomenmestaruuden. SM-kisojen alkusarjassa hän voitti A-lohkon, mutta finaalisarjassa Nuttunen sijoittui lohkonsa toiseksi. Pudotuspelien ensimmäisellä kierroksella Nuttunen pudotti Sami Hellströmin otteluvoitoin 4-0. Puolivälierissä Nuttunen jatkoi tappiotonta putkeaan, kun Ville Hietala kaatui luvuin 4-0. Välierissän Nuttunen kohtasi saman turnauksen finaalisarjan lohkovoittajan Konsta Jukan. Nuttunen eteni finaaleihin otteluvoitoin 4-2. SM-kilpailujen finaalissa Nuttunen kohtasi toistamiseen Ahti Lammen. Nuttunen päihitti Lammen luvuin 4-1.

Nuttunen voitti juniorivuosinaan yhteensä 26 kertaa kultaa junioreiden Suomen ranking-kilpailuista.

### Vuodet huipulla

Uransa kolmannen suomenmestaruuden jälkeen Nuttunen voitti vuoden 2008 Moskova Cupin, johon osallistui peräti 194 pelaajaa. Finaalissa hän voitti latvialaisen Atis Siliksen Ahti Lammen jäädessä pronssille. Samana vuonna Nuttunen voitti myös Turun ja Naantalin Ranking-turnaukset. Turussa hän voitti finaalissa Ahti Lammen ja Naantalissa Mika Myllykankaan.

Nuttunen voitti vuonna 2010 ruotsinmestaruuskilpailujen finaalissa tšekkiläisen Petr Tmejin. Kuukautta myöhemmin hän sai hopeaa Moskova Cupista hävittyään finaalin Atis Silikselle. Vuotta aiemmin Nuttunen oli voittanut uransa toisen ja peräkkäisen maailmanmestaruuden. Vuonna 2011 Nuttunen voitti jälleen ruotsinmestaruuskilpailut. Ratkaisevissa finaaliotteluissa kaatui venäläinen Janis Galuzo turnauksen ennakkosuosikin Maksim Borisovin jäädessä pronssille.

Nuttunen jatkoi voittoputkeaan kaappamalla kullan vuoden 2011 Moskova Cupista. Hän voitti finaaleissa latvialaisen Edgars Caicsin. Suomessa järjestetyt vuoden 2011 maailmanmestaruuskilpailut olivat Nuttuselle mahdollisuus kaapata kolmas peräkkäinen maailmanmestaruus. Finaaleissa hän kuitenkin lopulta pitkän taistelun jälkeen hävisi Oleg Dmitritšenkolle ja sai hopeaa. Tämän jälkeen Nuttunen piti monta vuotta taukoa pöytäjääkiekosta ja pelasi vain neljä turnausta viiden vuoden sisällä.

Vuoden 2018 maaliskuussa Nuttunen jatkoi taas pelamista Turku Open-turnauksessa, voittaen kultaa. Kuukauden päästä hän sijoittui Euroopan-mestaruuskilpailuissa viidenneksi. Puolivälierissä hän hävisi latvialaiselle Edgars Caicsille. Tammikuussa 2019 Nuttunen voitti uransa viidennen suomenmestaruuden, kun finaaleissa hän voitti Santtu Sainion. Keväällä 2019 Nuttunen voitti Czech Openin. Turnaukseen osallistui 93 pelaajaa.

Nuttunen pelasi vuoden 2019 maailmanmestaruuskilpailuissa avoimessa sarjassa ja Suomen maajoukkueessa. Nuttunen pääsi finaalisarjaan ja pudotuspeleihin, ja sijoittui lopulta sijalle 9. Suomen maajoukkue sijoittui neljänneksi hävittyään Ukrainalle pronssiottelun.

Tammikuussa 2020 Nuttunen osallistui Helsinki Openiin ja voitti oman lohkonsa alkusarjassa. Nuttunen eteni finaalisarjaan jonka hän voitti pisteen erolla toiseksi sijoittuneeseen Jan Pelkoseen. Pudotuspelien ensimmäisellä kierroksella Nuttunen voitti Benjamin Suomisen luvuin 4–0 ja eteni seuraavalle kierrokselle. Välierissä hän voitti Vesa Huotelinin 4–0 ja eteni finaaliin. Finaalissa Nuttunen sai vastaansa Kevin Erikssonin ja voitti 4–1. Kulta oli Nuttuselle jo kuudes Helsinki Openista.

Saavutukset
-----------

| Järjestysmaa | Saavutus | Vuosi |
| --- | --- | --- |
| Suomi Suomi | Helsinki Openin voitto | 2004 |
| Venäjä Venäjä | Junioreiden maailmanmestaruus | 2005 |
| Suomi Suomi | Suomenmestaruus | 2005 |
| Suomi Suomi | Helsinki Openin voitto | 2005 |
| Latvia Latvia | Riga Cupin voitto | 2006 |
| Suomi Suomi | Suomenmestaruus | 2006 |
| Suomi Suomi | Helsinki Openin voitto | 2006 |
| Suomi Suomi | Lepuski Openin voitto | 2006 |
| Venäjä Venäjä | Moskova Cupin voitto | 2007 |
| Suomi Suomi | Helsinki Openin voitto | 2007 |
| Venäjä Venäjä | Junioreiden maailmanmestaruus | 2007 |
| Suomi Suomi | Suomenmestaruus | 2007 |
| Venäjä Venäjä | Maailmanmestaruus | 2007 |
| Ruotsi Ruotsi | Swedish Mastersin voitto | 2007 |
| Suomi Suomi | Suomenmestaruus | 2008 |
| Venäjä Venäjä | Moskova Cupin voitto | 2008 |
| Latvia Latvia | Avoimen sarjan EM-hopea | 2008 |
| Unkari Unkari | Maailmanmestaruus | 2009 |
| Suomi Suomi | Helsinki Openin voitto | 2010 |
| Ruotsi Ruotsi | Ruotsinmestaruuskilpailujen voitto | 2010 |
| Venäjä Venäjä | Moskova Cupin voitto | 2011 |
| Suomi Suomi | MM-hopeaa | 2011 |
| Ruotsi Ruotsi | Swedish Mastersin voitto | 2011 |
| Suomi Suomi | Turku Openin voitto | 2018 |
| Suomi Suomi | Suomenmestaruus | 2019 |
| Suomi Suomi | Helsinki Openin voitto | 2020 |

Lähteet
-------

1. 1 2 3  Selected player *stiga.trefik.cz*. Viitattu 29.11.2018.
2. 1 2  Selected club *stiga.trefik.cz*. Viitattu 5.3.2019.
3. 1 2 3 4  World ranking - history of players rank *stiga.trefik.cz*. Viitattu 29.11.2018.
4. 1 2  World ranking - archive *stiga.trefik.cz*. Viitattu 6.3.2019.
5. 1 2 3 4  Selected player *stiga.trefik.cz*. Viitattu 29.11.2018.
6. ↑  Roni Nuttunen - Users - Scorpion - Table hockey *tablehockey.me*. Viitattu 6.3.2019.
7. 1 2 3  Selected tournament *stiga.trefik.cz*. Viitattu 7.3.2019.
8. 1 2  Selected series *stiga.trefik.cz*. Viitattu 5.3.2019.
9. 1 2 3  Selected tournament *stiga.trefik.cz*. Viitattu 5.3.2019.
10. ↑  World ranking *stiga.trefik.cz*. Viitattu 23.2.2019.
11. ↑  World ranking - archive *stiga.trefik.cz*. Viitattu 5.3.2019.
12. ↑  Selected tournament *stiga.trefik.cz*. Viitattu 5.3.2019.
13. ↑  SM-kisat 2002 | 59. rankingturnaus, Helsinki 19.-20.1.2002 *www.poytajaakiekko.net*. Viitattu 5.3.2019.
14. ↑  SM-kisat 2002 | 59. rankingturnaus, Helsinki 19.-20.1.2002 *www.poytajaakiekko.net*. Viitattu 5.3.2019.
15. ↑  Pöytäjääkiekon SM 2001: Kaikki pudotuspelitulokset *www.poytajaakiekko.net*. Viitattu 5.3.2019.
16. 1 2  Selected tournament *stiga.trefik.cz*. Viitattu 5.3.2019.
17. ↑  Selected tournament *stiga.trefik.cz*. Viitattu 5.3.2019.
18. ↑  Sarjataulukko ja keskinäiset ottelut *poytajaakiekko.net*. Viitattu 5.3.2019.
19. ↑  Selected tournament *stiga.trefik.cz*. Viitattu 5.3.2019.
20. ↑  Sarjataulukko ja keskinäiset ottelut *poytajaakiekko.net*. Viitattu 5.3.2019.
21. ↑  Selected tournament *stiga.trefik.cz*. Viitattu 6.3.2019.
22. 1 2  Sarjataulukko ja keskinäiset ottelut *poytajaakiekko.net*. Viitattu 6.3.2019.
23. ↑  Selected tournament *stiga.trefik.cz*. Viitattu 6.3.2019.
24. 1 2  Sarjataulukko ja keskinäiset ottelut *poytajaakiekko.net*. Viitattu 6.3.2019.
25. ↑  Selected tournament *stiga.trefik.cz*. Viitattu 6.3.2019.
26. ↑  Selected tournament *stiga.trefik.cz*. Viitattu 27.3.2019.
27. ↑  Selected tournament *stiga.trefik.cz*. Viitattu 27.3.2019.
28. ↑  Selected tournament *stiga.trefik.cz*. Viitattu 27.3.2019.
29. ↑  Selected series *stiga.trefik.cz*. Viitattu 6.3.2019.
30. ↑  Selected tournament *stiga.trefik.cz*. Viitattu 6.3.2019.
31. ↑  Selected tournament *stiga.trefik.cz*. Viitattu 6.3.2019.
32. 1 2  Selected tournament *stiga.trefik.cz*. Viitattu 7.3.2019.
33. ↑  Sarjataulukko ja keskinäiset ottelut *poytajaakiekko.net*. Viitattu 7.3.2019.
34. ↑  Sarjataulukko ja keskinäiset ottelut *poytajaakiekko.net*. Viitattu 7.3.2019.
35. 1 2 3 4 5 6  poytajaakiekko.net/spjkl/tulokset/20072008/101/101\_avoin\_pudotuspelit.txt *poytajaakiekko.net*. Viitattu 7.3.2019.
36. ↑  Selected series *stiga.trefik.cz*. Viitattu 29.11.2018.
37. 1 2  Selected tournament *stiga.trefik.cz*. Viitattu 7.3.2019.
38. 1 2  Selected tournament *stiga.trefik.cz*. Viitattu 7.3.2019.
39. 1 2  poytajaakiekko.net/spjkl/tulokset/20072008/103/103\_avoin\_sijoitukset.txt *poytajaakiekko.net*. Viitattu 7.3.2019.
40. 1 2  Selected tournament *stiga.trefik.cz*. Viitattu 7.3.2019.
41. 1 2  poytajaakiekko.net/spjkl/tulokset/20072008/104/104\_avoin\_sijoitukset.txt *poytajaakiekko.net*. Viitattu 7.3.2019.
42. 1 2  Selected tournament *stiga.trefik.cz*. Viitattu 6.3.2019.
43. ↑  Selected tournament *stiga.trefik.cz*. Viitattu 27.3.2019.
44. 1 2  Selected tournament *stiga.trefik.cz*. Viitattu 27.3.2019.
45. 1 2  Selected tournament *stiga.trefik.cz*. Viitattu 27.3.2019.
46. ↑  Selected series *stiga.trefik.cz*. Viitattu 27.3.2019.
47. ↑  Selected tournament *stiga.trefik.cz*. Viitattu 27.3.2019.
48. ↑  Selected player *stiga.trefik.cz*. Viitattu 27.3.2019.
49. ↑  Pöytälätkän maailmantähdet Roni Nuttusen johdolla Turkuun viikonloppuna *Auran Aallot*.  3.5.2018. Viitattu 7.4.2019. [vanhentunut linkki]
50. ↑  Selected tournament *stiga.trefik.cz*. Viitattu 27.3.2019.
51. ↑  Roni Nuttunen palasi voittajana areenalle *aamuset.fi*.  Arkistoitu 7.4.2019. Viitattu 7.4.2019.
52. 1 2  Selected tournament *stiga.trefik.cz*. Viitattu 27.3.2019.
53. ↑  Selected tournament *stiga.trefik.cz*. Viitattu 27.3.2019.
54. ↑  177\_sm\_avoin\_finaalisarja.tnmt *poytajaakiekko.net*. Viitattu 27.3.2019.
55. 1 2  Selected tournament *stiga.trefik.cz*. Viitattu 6.1.2020.
56. ↑  Selected tournament *stiga.trefik.cz*. Viitattu 19.10.2019.
57. ↑  184\_helsinki\_open.tnmt *poytajaakiekko.net*.  Arkistoitu 22.1.2020. Viitattu 6.1.2020.
58. 1 2 3 4  184\_helsinki\_open\_finaalisarja.tnmt *poytajaakiekko.net*.  Arkistoitu 22.1.2020. Viitattu 6.1.2020.
59. ↑  Selected series *stiga.trefik.cz*. Viitattu 6.1.2020.